En stor (40-45 millimeter), avlangt jevnebred, svært blank, metallisk grønn gullbasse. "Snuten" (clypeus) er bred, flat og litt kløvet i midten. Kroppsformen er litt flat. Pronotum er kileformet tilbaketrukket i midten slik at det dekker nesten hele scutellum. Slekten er lett å kjenne på størrelsen og den svært blanke overflaten. Artene i denne slekten er svært like av ytre utseende.